《丁未游碧落洞庚申舟行欲再游不果》
宋代·曾丰

奇观曾邀我命车，回车人间景何如。
山经盘古穿窬后，水据玄冥漏泄初。
胜迹遗留名利辈，尘心昭雪市朝余。
重来云雾不容入，鱼乌相嗔太阔疏。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。